《造星V》冠軍香胤宅苦練中文恨拍戲 未必與ViuTV簽約?
2024年04月08日 17:24
東網電視
更多新聞短片
《全民造星V》且冠軍香胤宅(Lyman)將於月底夥拍韋羅莎,演出張銘耀執導舞蹈劇,台前幕後今午(8日)到新蒲崗進行綵排,Lyman與飾演其摯愛的舞蹈員大跳貼身舞,相當吸睛。
談到今次演出,Lyman指已籌備約半年時間,對於首次在港演出舞蹈劇兼孭重飛,他坦言壓力大:「暫時演出12場,外界反應都唔錯,我哋第一日開售VIP門票,我啲粉絲搶飛搶到死機。(加場?)唔知,如果有得加一定加,我都想。」今次他將自己與太太的愛情故事搬上舞台,記者打趣問問到為何不索性找對方出演女主角,Lyman即說:「等我試咗先,其實太太都好忙,佢要負責照顧我嘅起居日常,又要遙距離處理佢美國嘅工作,名副其實嘅女強人,同埋我驚同佢演對手戲,我會忍唔住喊咗出嚟!」至於與韋羅莎搭檔,他指二人角色有交集,詳情則要買關子。
提到與ViuTV簽約,Lyman坦言仍在傾談中:「唔係唔想簽,但我中文唔叻,又想睇清楚合約約內容,所以依家仲傾緊,完咗呢個騷應該會有答案。我同佢哋咁Friend,都希望可以合作。(想向邊方面發展?)拍電影囉。(但你中文唔得喎,點睇劇本?)依家都學緊中文,已經進步到可以睇到幾頁劇本,呢啲要練。(不如請個老師教學。)咪請咗囉,仲要喺美國飛返嚟,我老婆囉。」